村宿尝新酿调仲生
比年对饮杯在手，只忆家山寒夜酒。今宵与子细细斟，颇谓老夫失言否。京口百花香透罂，南浔澹泊秋露清。酒人犹自意索莫，但觉平原醉不成。何如雪后开新瓮，金粟晶晶点霜重。竹炉煎出寒作轻，玉碗盛来空不动。口辛喉滑到脐甘，仓猝满引能微酣。从此桓公老从事，应传别谱过江南。
主题：田园
情感：失意、想家